**Zapošljavamo studente u IT odjelu Privredne banke Zagreb**

**(mjesto rada Zagreb)**

Privredna banka Zagreb d.d. nije samo banka – nego i velik **centar za razvoj inovativnih tehnologija i digitalnih rješenja**. Naš tim, koji svakodnevno radi na izazovnim i tehnološki naprednim projektima, traži nove kolege. Ambiciozne i motivirane osobe koje žele napraviti novi korak u karijeri u Informacijskoj i komunikacijskoj tehnologiji.

**Tko smo mi?**

**Privredna banka Zagreb d.d. pruža inovativne bankovne usluge fizičkim i pravnim osobama. Od kartičnih usluga, investicijskog i privatnog bankarstva, do upravljanja imovinom, poslovanja s nekretninama i brokerskih te konzultantskih usluga.**

**Fokusirani smo na razvoj naprednih i sigurnih bankarskih usluga kroz primjenu nove tehnologije. Svjesni smo da se novi standardi i vrhunska usluga klijentima mogu ponuditi samo ako iza njih stoji intelektualni kapital i kadar u koji konstantno ulažemo. Samo kroz kontinuirano učenje te osobni razvoj naših zaposlenika možemo nastaviti biti jedna od najinovativnijih tvrtki u Hrvatskoj.**

**Što tražimo?**

**Tim studenata** **elektrotehnike, računarstva, informatike, prirodoslovno – matematičkih i srodnih studija, koji bi se priključio radu na projektu unutar PBZ Data Warehouse odjela. Glavni zadatak projekta je migracija postojećih ETL modula na novi ETL alat.**

**Prije početka rada na projektu organizirat ćemo potrebne edukacije za cijeli tim na kojima će se detaljnije upoznali s korištenim tehnologijama i tehnikama koje se koriste na projektu.**

**Tehnologije na projektu:**

* **Oracle baza podatka**
* **SQL i PL/SQL jezik**
* **Oracle Warehouse Builder (OWB) ETL alat**
* **Oracle Data Integrator (ODI) ETL alat**
* **PBZ ETL framework**

**Zadaci na projektu:**

* **dorade ODI mapiranja nakon automatske migracije s OWBa**
* **izrada ODI paketa i scenarija**
* **priprema i provođenje automatskih testova**
* **priprema i provođenje integralnih testova**
* **izrada skripti za automatizaciju ODI mapiranja**

**Što nudimo?**

* priliku za profesionalno usavršavanje i napredovanje pod mentorstvom iskusnih kolega
* rad na izazovnim projektima s vrhunskim stručnjacima
* mogućnost sudjelovanja u raznim internim edukacijama
* mogućnost zaposlenja nakon završenog fakulteta

O karijeri u PBZ grupi više možete pročitati i na našim [korporativnim stranicama](https://www.pbz.hr/gradjani/o-nama/posao-i-karijera.html).

**Kako se prijaviti?**

Zainteresirane kandidate pozivamo da se prijave za otvorenu poziciju najkasnije do **26.02.2020.** na [linku za prijavu](https://karijera.pbz.hr/o/gef).